શાહરુખ ખાન માટે આ ફિલ્મ ખાસ છે કારણ કે આ ફિલ્મ તેમના પિતાતુલ્ય યશ ચોપરા દિગ્દર્શિત છેલ્લી ફિલ્મ છે, તો બીજી બાજુ અજય દેવગણની એસઓસ એટલા માટે ખાસ છે કારણ કે આ વર્ષે બોલ બચ્ચન સિવાય અજયની એક પણ હિટ ફિલ્મ નથી આવી. તો અજયને આ ફિલ્મ પાસે બહુ આશા છે. હવે બંને ફિલ્મો વચ્ચે સફળતાનો જંગ છેડાયો છે અને મીડિયા આ વાતનો ફાયદો ઉઠાવી રહ્યું છે. તાજેતરમાં જ સમાચાર મળ્યાં કે શાહરુખે અજયને રિક્વેસ્ટ કરી છે કે તેઓ દીવાળીએ ફિલ્મ રિલીઝ ના કરે, જેથી તેમની જબ તક હૈ જાનનો બિઝનેસ પ્રભાવિત ન થાય.